انا بقى…غبية ليه؟ ليه غبية انا؟ غبية انا ليه؟ الحاجات دي كانت واضحة من الاول، ليه لازم بهبلي استنى لحد ما ناس يجيبولي ادلة واسانيد، لا وايه؟ غبية وحمقاء كمان، لما حد يقول لي: يا بنتي…يابنتي شغلي مخك ابوس ايدك…انبري دفاعا واقول له لاااااااا، مش معنى اني مختلفة مع فلان اني اشكك فيه وفي ذمته حرام عليك، الخلاف ما يخليناش نتهم الناس بدون دليل، طب ربنا رزعني بالادلة جتني خيبة، لا وشوفوا غباوتي عشان افرحكوا بيا، كل ماللي بيكلمني يقول لي: وفلان كان عامل كذا…اقول له: بفلوس دي؟ لما ضحكت عليا عيال صغيرة وبقيت اضحوكة الاطفال والشباب والكهول والشيوخ والعجل في بطن امه